Daktaras Hausas

„Daktaras Hausas“ () – amerikiečių medicinos drama, priklausanti FOX televizijai. Serialo scenarijaus autorius ir vykdantysis prodiuseris yra Deividas Šoras, režisierius – Brajanas Singeris.

Pagrindinį serialo veikėją daktarą Gregorį Hausą vaidina anglų aktorius Hju Loris. Daktaras Hausas vadovauja diagnostinės medicinos skyriui Princtono-Pleinsboro universitetinėje ligoninėje. Jo profesionalių diagnostikų komandą ilgą laiką sudarė Robertas Čeisas (akt. Džesis Spenseris), Elison Kameron (akt. Dženifer Morison) ir Erikas Formanas; juos ketvirtame sezone pakeičia Remi Hadli (akt. Olivia Wilde), Krisas Taubas (akt. Peter Jacobson) ir Lorensas Katneris (akt. Kalis Penas). Pagrindiniai veikėjai taip pat yra daktarė Liza Kadi (akt. Liza Edelštein), vadovaujanti ligoninei, ir vienintelis Hauso draugas daktaras Džeimsas Vilsonas (akt. Robert Sean Leonard), onkologijos skyriaus vadovas.

„Daktaras Hausas“ pelnė įvairių apdovanojimų ir nominacijų. Hju Loris laimėjo 2006 ir 2007 metų Auksinio gaublio apdovanojimą už geriausią draminį televizijos aktorių ir 2007 metų Ekrano aktorių gildijos apdovanojimą už geriausią vyro vaidmenį draminiame televizijos seriale. Serialas gavo 2005 metų Pybodžio apdovanojimą. Pybodžio taryba pagrindinį serialo veikėją pavadino mizantropu diagnostiku, kuris išties nusipelnė medicinos Šerloko Holmso vardo, o patį serialą įvardijo kaip paskutiniųjų laikų geriausią medicininę dramą, televizijos istorijos akibrokštą. 2012 m. Jungtinėse Valstijose buvo išleistas paskutinis, aštuntas „Daktaro Hauso“ sezonas.

 Apžvalga 

Daktaras Gregoris Hausas yra medicinos genijus, vadovaujantis diagnostikų komandai fiktyvioje Prinstono-Pleinsboro ligoninėje Niudžersyje. Dauguma naujų epizodų pristato būsimus Hauso pacientus, kuriuos netikėtai ištinka neįprasti simptomai. Epizoduose pasakojama apie Hauso vadovaujamo Diagnostinės medicinos skyriaus komandos darbą, aiškinantis netikėčiausias (bet kartais iš tikrųjų ir visai paprastas) žmonių būkles, kurių priežasties nesugeba išaiškinti kiti ligoninės ekspertai.

Taigi Hauso vadovaujamas skyrius nėra įprastas. Jis pats atsisako ligonių, kurių simptomai jam nėra įdomūs. Tuo tarpu jo skyriuje atsirandančių žmonių ligos realiame pasaulyje yra tikros, bet praktiškai pasitaikančios itin retai arba medicinos pasaulyje beveik išnykusios, kaip antai maras.

Hauso komanda problemas sprendžia Sokratiškuoju metodu (sudaro sąrašą visų ligoniui būdingų simptomų ir praktiniu arba teoriniu būdu juos tikrindami, atmeta vieną po kito, kol lieka vienintelis, ar keli galimi, t. y., susiję) ir diferencine diagnostika (lygina simptomus tarpusavyje ir svarsto, ar jie susiję, ar nepanaikina vienas kito savo pobūdžiu). Hausas dažnai meta iššūkį komandai, kartais net kategoriškai paneigdamas jos nuomonę. Kartais jis tai daro sąmoningai ir stebi jos elgseną; tai jam suteikia savotiško mizantropiško pasitenkinimo, iš savo požiūrio taško vertinant kitų veiksmus. Epizoduose dažniausiai ne visada iš karto nustatoma diagnozė. Tuo laiku pacientui atsiranda įvairių komplikacijų ir naujų simptomų, kurie kartu su likusiais iš naujo vertinami ir lyginami.

Kartais patys ligoniai sąmoningai meluoja apie susirgimo aplinkybes ir simptomus, nenorėdami artimiesiems atskleisti savo paslapčių. Hausas tokiems žmonėms dažnai naudoja savo sugalvotą posakį „Visi meluoja“. Pasak Hauso, jei simptomai neklaidingi, tuomet būtinai turi meluoti pats ligonis. Aplinkiniams kartais ima atrodyti, kad Hausas tuo (t. y., jais) manipuliuoja.

Kartais itin kontroversiški Hauso sprendimai išprovokuoja ligoninės vadovybės įsikišimą. Ligoninę administruoja medicinos dekanė daktarė Liza Kadi; ji ir Hausas dažnai neišvengia konfliktų dėl etinių medicinos nuostatų išsiskyrimo. Kadi, norėdama nuraminti Hausą, jį išsiunčia padirbėti su įprastais pacientais. Kartais Hausas jų atsikrato: šiurkščiai įsikiša į asmeninį gyvenimą (nors paprastai jis būna teisus), paskiria nesimptominių vaistų (dalija juos į kairę ir į dešinę) arba tiesiog paprasčiausiai labai greitai nustato diagnozę (kuri dažnai būna visiškai neįtikėtina). Nepaisant to, jog nemėgsta paprastų, jo nuomone, nuobodžių ligonių, Hausui toks įprastas darbas kartais išties padeda išspręsti ir pagrindines savojo skyriaus problemas: tiek pacientų, tiek asmenines.

Hausas su savo komanda dažnai be leidimo įsibrauna į pacientų namus, nes tik taip gali atsekti susirgimo aplinkybes. Tokia praktika nepatinka Kadi.

Vienas iš svarbiausių serialo aspektų – tai Hauso priklausomybė nuo vikodino, kuris slopina keturgalvio kojos raumens skausmą (Hausas keleriais metais anksčiau yra patyręs traumą ir todėl vaikščioja su lazda). Pats Hausas priklausomybę pripažįsta, tačiau ginasi, jog tai jam visiškai nesukelia problemų. Džeimsas Vilsonas ir Kadi keletą kartų nesėkmingai bando jį įkalbėti reabilitacijai. Kai nebelieka vikodino, Hausas naudoja ir kitas narkotines skausmo malšinimo medžiagas oksikodoną ir morfiną.

Seriale iš tiesų daug sąsajų su Šerloku Holmsu. Hausas bendrauja su daktaru Džeimsu Vilsonu, kuris aiškiausiai atitinka Džoną Vatsoną; į jį pačioje ligoninėje pasikėsina ginkluotas beprotis Moriarčio vardu. Hausas netgi gyvena to paties numerio bute, kaip ir Šerlokas Holmsas. Serialo kūrėjas Deividas Šoras neslepia šių ryšių.

 Veikėjai 

Per tris serialo sezonus, Hauso vadovaujamą Diagnostinės medicinos skyrių sudarė trys daktarai: Erikas Formanas, Elison Kameron ir Robertas Čeisas. Trečiojo sezono pabaigoje atsistatydina Formanas, vėliau Hausas atleidžia Čeisą, o Kameron dėl savo jausmų jam taip pat išeina. Hausas lieka be darbuotojų.

Ketvirto sezono pradžioje, Hausas iš keturiasdešimties galimų kandidatų bando išsirinkti naują savo komandą. Praeina pusė sezono, kol Hausas išsirenka tris naujus gydytojus. Jis pasamdo Krisą Taubą, Lorensą Katnerį ir Remi Hadli. Tuo tarpu iš kitos ligoninės atleistą Formaną Kadi vėl priima į darbą; Čeisas ir Kameron skirtinguose skyriuose tebedirba Prinstono-Pleinsboro universitetinėje ligoninėje.

 Personažas  Aktorius  Statusas  Specialybė Gregoris Hausas  Hugh Laurie  Diagnostinės medicinos skyriaus vadovas Infekcinės ligos
 Nefrologija Liza Kadi  Lisa Edelstein  Vyriausia ligoninės administratorė
 Medicinos dekanė
 Princtono-Pleinsboro ligoninės valdybos narė
 Organų persodinimo komiteto narė Endokrinologija Džeimsas Vilsonas  Robert Sean Leonard  Onkologijos skyriaus vadovas
 Princtono-Pleinsboro ligoninės valdybos narys
 Organų persodinimo komiteto narys Onkologija Erikas Formanas  Omar Epps  Diagnostinės medicinos skyriaus terapeutas
 Gailestingumo ligoninės diagnostinės medicinos skyriaus vadovas Neurologija Elison Kameron  Jennifer Morrison  Diagnostinės medicinos skyriaus terapeutė
 Vyresnioji slaugymo terapeutė nenumatytų atvejų skyriuje
 Biudžeto komiteto narė Imunologija Robertas Čeisas  Jesse Spencer  Diagnostinės medicinos skyriaus terapeutas
 Chirurgas Intensyvios priežiūros medicina Krisas Taubas  Peter Jacobson  Diagnostinės medicinos skyriaus terapeutas Plastinė chirurgija Lorensas Katneris  Kal Penn  Diagnostinės medicinos skyriaus terapeutas Sporto medicina
 Rebilitacinė medicina Remi Hadli  Olivia Wilde  Diagnostinės medicinos skyriaus terapeutė Vidaus organų medicina Ember Volakis  Anne Dudek  Diagnostinės medicinos skyriaus terapeutė Radiologija

 Kritika 

Tuoj po premjeros serialas iš esmės susilaukė vien tik teigiamo kritikų įvertinimo.Davies, Hugh. The Daily Telegraph. Dr Laurie has viewers of US TV in stitches, anglų kalba, 2004 m. lapkričio 20 d.Stanley, Alessandra. The New York Times. With Terminal Witticism, Even Cancer Can Be Fun, anglų kalba, 2004 m. lapkričio 16 d. „TV Guide“ apžvalgininkas „Daktarą Hausą“ pavadino „nepaprastu vaistu paprastam draminės medicinos serialui“.Roush, Matt. TV Guide. Roush Review, Doctor Feel bad; Don’t ask this grouch to make house calls, anglų kalba, 2004 m. lapkričio 8 d. „New York Daily News“ rašė apie aukšto lygmens vaidybą ir scenarijų. „The Onion“ teigė, kad tai „pikčiausia juodoji komedija FOX kanalo istorijoje nuo 1996 m. rodyto „Profit“.Gillette, Amelie, Murray, Noel, Phipps, Keith. The A.V. Club . A Guide for the Compulsive TV Fan, anglų kalba, 2004 m. lapkričio 22 d. „New York Magazine“ serialą pavadino „malonia ir (medicinos aiškinimo požiūriu) paprasta medicinine drama“,Leonard, John. New York Magazine. Scrub Par, anglų kalba, 2004 m. lapkričio 15 d. tuo tarpu „The Boston Globe“ teigiamai priėmė tai, kad scenarijaus autoriai nesiekė įtikti žiūrovams užglaistydami veikėjų trūkumusGilbert, Matt. The Boston Globe. Strong Prognosis for medical sho, anglų kalba, 2004 m. lapkričio 16 d.. „Variety“ neigiamai įvertino pačią serialo koncepciją, kuri remiasi pacientų istorijomisLowry, Brian. Variety. House Review, anglų kalba, 2004 m. lapkričio 15 d. (siužetas, be išimties išskyrus sezonų pabaigas, klostosi pagal schemą „naujas epizodas – naujas pacientas“). „San Francisco Chronicle“ rašė, kad serialas „vidutiniškas ir neoriginalus“.Goodman, Tim. San Francisco Chronicles . Network meddling by Fox execs starts the deathwatch for „House“, anglų kalba, 2004 m. lapkričio 15 d.

Pagrindinį serialo veikėją – Gregorį Hausą – kritikai įvertino tik teigiamai.Fuchs, Cynthia. PopMatters . House, Humanity Is Overrated, anglų kalba, 2008 m. gruodžio 23 d. „The Washington Post“ Hauso personažą pavadino „labiausiai traukiančiu veikėju per daugelį televizijos istorijos metų“,Shales, Tom. The Washington Post. „House“: Watching Is the Best Medicine, anglų kalba, 2004 m. lapkričio 16 d., o „Pittsburgh Post–Gazette“ – „patraukliai nepatraukliu veikėju“.Owen, Rob. Pittsburgh Post-Gazette. TV Review: Hugh Laurie makes „House“ worth a visit, anglų kalba, 2004 m. lapkričio 14 d. Apžvalgininkai Hausą lygino su detektyvų veikėjais Nero VulfuBianco, Robert. USA Today. There’s a doctor worth watching in „House“, anglų kalba, 2004 m. lapkričio 16 d., Erkiuliu Puaro, Adrianu MonkuMcFarland, Melanie. Seattle Post-Intelligencer. Fox’s medical drama „House“ is a welcome transfusion of quality programming, anglų kalba, 2004 m. lapkričio 16 d. ir Periu KoksuFlynn, Gillian. Entertainment Weekly . House (2004), anglų kalba, 2004 m. gruodžio 3 d.. Vienoje knyga paskelbtoje studijoje Hausas subtiliai lyginamas su daktaru Hokajumi Pirsu iš vieno populiariausių televizijos serialų „Karo lauko ligoninė“. Kritikai ypač teigiamai įvertino prodiuserių sprendimą Hauso vaidmeniui pasirinkti Hjų Lorį. „San Francisco Chronicle“ vėliau rašė, kad „Daktarą Hausą“ verta žiūrėti vien dėl šio aktoriaus“. „The Daily Mail“ apibūdino Lorį kaip „sudėtingą asmenybę“, todėl tai buvęs geriausias pasirinkimas personažo atžvilgiu.

Taip pat vienareikšmiškai teigiamai įvertinti antraeiliai vaidmenys ir jų atlikėjai. „The Washington Post“ rašė, jog serialo kūrėjai „subūrė geriausią aktorių komandą“. „TV Guide“, „Entertainment Weekly“ ir „USA Today“ leidinių nuomone, daktarą Vilsoną vaidinantis Robertas Šonas Leonardas vertas „Emmy“ apdovanojimo.Bruce, Fretts. TV Guide . Cheers: A House Divided, anglų kalba, 2008 m. rugsėjo 17 d.Bianco, Robert. USA Today. The finale word on the TV season, anglų kalba, 2008 m. sausio 7 d. „Daily News“ džiaugėsi, kad „Lizai Edelštein pagaliau buvo skirtas visavertis vaidmuo“. Nepriklausomas kritikas Danielis Finbergas išreiškė nusivylimą, jog Leonardas ir Edelštein nesusilaukė didesnio pripažinimo už savo atliekamus vaidmenis.Fienberg, Daniel. Baltimore Sun . TV Review: „House“ Fourth Season Premiere, anglų kalba, 2007 m. rugsėjo 24 d.

Ketvirtajame sezone pakeista aktorių sudėtis sulaukė dvejopų vertinimų: „DVD Talk“ tinklalapis tai įvertino kaip „reikiamą atsinaujinimą“, suteikusį serialui „grynumo, naujumo įspūdį“,Douglass Jr., Todd. DVD Talk. House, M.D. – Season Four, anglų kalba, 2008 m. rugpjūčio 19 d. „The Star–Ledger“ apžvalgininkas rašė, jog „milžiniškas darbas, kurį scenaristams suteikė serialo auditorija, leido pastariesiems siužetą kreipti laisvesne linkme ir visiškai išnaudoti Lorio komiko talentą“, „Los Angeles Times“, kita vertus, buvo rašoma, jog pasikeitimus lėmė ne scenaristų ir prodiuserių apsisprendimas, o neišvengiamumas – „po trečio sezono serialas pasiekė kritine ribą: veikėjų santykiai tapo pernelyg komplikuoti ir susipynę, todėl scenarijaus autoriai paprasčiausiai nusprendė „nukirpti“ scenarijų; Hausas, galų gale, vos ne prievarta turėjo išlaikyti savo komandą, kitaip sakant, veiksmas pradėjo suktis tik apie jį, kiti pasitraukė į savo problemų šešėlį“.McNamara, Mary. Los Angeles Times. „Grey’s“, „Private Practice“, „House“ get healthy, anglų kalba, 2008 m. spalio 7 d. „USA Today“ sveikino serialo kūrėjus dėl tokio žingsnio: „Geriausia buvo išsaugota pabaigai. [Apie dviejų epizodų trečio sezono pabaigą] Dvi nuostabios, sukrečiančios valandos… Scenarijaus autoriai išgelbėjo šį sezoną, kuris rodės toks išsklaidytas, perpildytas ir, galbūt, per daug užgriebiantis į priekį“.

Palyginus su visa serialo raida, penktas sezonas buvo įvertintas gana prastai. „The Sunday Times“ rašė, kad pastarajame sezone buvo jaučiamas tendencingas humoro trūkumas;Gill, A. A. The Sunday Times . Hugh Laurie must hate House, anglų kalba, 2009 m. birželio 7 d. „Chicago Tribune“ – „atrodo, kad „Hausas“ buvo geriausias televizijos serialas, bet jau kurį laiką scenarijus aiškiai iškrypęs iš vėžių“.
Ryan, Maureen. Chicago Tribune . Thirteen + „House“ = wrong number, anglų kalba, 2009 m. gegužės 29 d. „Los Angeles Times“ pirmuosiuose penkto sezono epizoduose pasirodžiusį detektyvą Luką Daglasą apibūdino kaip „žavingą priedėlį“ prie scenarijaus. „Chicago Tribune“ naują veikėją pavadino „nereikalingu siužetiniu trikdžiu, erzinančiu juokdariu“. Gausios kritikos susilaukė didelis dėmesys Tryliktai ir jos santykiams su Formanu.Canwest News Service. Ottawa Citizen. Breaking up is hard to do, even with TV shows, anglų kalba, 2009 m. balandžio 4 d.

 Kritikų reitingavimas 

 2005Metacritic . Best of 2005, anglų kalba, 2008 m. gruodžio 14 d. #2 „Newsday“
 #3 „PopMatters“
 #3 „USA Today“
 #4 „The New York Times“
 #7 „The Boston Globe“
  – „Chicago Tribune“

 2006Metacritic . Best of 2006, anglų kalba, 2008 m. gruodžio 14 d. #6 „Newsday“
  – „Chicago Tribune“

 2007Metacritic . Best of 2007, anglų kalba, 2008 m. gruodžio 14 d. #2 „Los Angeles Times“
 #2 „Chicago Sun-Times“
 #5 „The Boston Globe“
 #6 „Newsday“
 #7 „The Star-Ledger“
 #7 „The New York Times“
  – Chicago Tribune

 2008Metacritic . Best of 2008, anglų kalba, 2009 m. sausio 3 d. #4 Los Angeles Times“
  – „Chicago Sun-Times“

 Auditorijos reitingavimas 

Per šešis sezonus „Daktaro Hauso“ populiarumas kito gana tolygiai. Pirmas sezonas užėmė 24 vietą tarp žiūrimiausių televizijos serialų ir 9 vietą moterų žiūrimiausių vakaro TV programų auditorijoje.Winters, Rebecca. TIME . Doctor Is in… a Bad Mood, anglų kalba, 2005 m. rugsėjo 4 d. Kiti trys sezonai visų amžiaus grupių žiūrovų bendrojoje auditorijoje užėmė atitinkamas populiariausių dešimtuko vietas. Trečias „Daktaro Hauso“ sezonas buvo žiūrimiausias – serialo auditoriją vidutiniškai sudarė ~19,5 mln. žiūrovų. „Daktaras Hausas“ – populiariausias „FOX“ televizijos kanalo serialas.

Žiūrimiausia serialo serija tapo ketvirto sezono epizodas „Frozen“ (),Ryan, Maureen. Chicago Tribune . House post-Super Bowl episode to air again, plus Bones news, anglų kalba, 2008 m. vasario 5 d. pasirodęs tuoj po 42–ųjų futbolo Super taurės rungtynių;Kubicek, John. BuddyTV . Exclusive Interview: „House“ Star Robert Sean Leonard, anglų kalba, 2007 m. spalio 9 d.Kubicek, John. BuddyTV . House: Post-Super Bowl Episode „Frozen“ Recap, anglų kalba, 2008 m. vasario 4 d. auditoriją tuomet sudarė daugiau nei 29 mln. žiūrovų.Gorman, Bill. TV by the Numbers . Top Fox Primetime Shows, Jan 28 – Feb 3, anglų kalba, 2008 m. vasario 5 d. Aukštas žiūrimumas būdingas atskiriems serialo epizodams, tuo tarpu bendra sezonų auditorija šiek tiek daugiau nei vidutiniška. Apačioje pateikiami originalūs (JAV) žiūrovų auditorijos reitingai.

 Sezonas Epizodai Premjera Pabaiga Televizijos sezonas Vieta Žiūrovai(mln.) Pirmas 22 2004 m. lapkričio 16 d. 2005 m. gegužės 25 d. 2004–2005 m. #24 13.34 Antras 24 2005 m. rugsėjo 13 d. 2006 m. gegužės 23 d. 2005–2006 m. #10 17.35 Trečias 24 2006 m. rugsėjo 5 d. 2007 m. gegužės 29 d. 2006–2007 m. #5 19.95 Ketvirtas 16 2007 m. rugsėjo 25 d. 2008 m. gegužės 19 d. 2007–2008 m. #7 17.64 Penktas 24 2008 m. rugsėjo 16 d. 2009 m. gegužės 11 d. 2008–2009 m. #16 13.62 Šeštas 22 2009 m. rugsėjo 21 d. 2010 m. gegužės 17 d. 2009–2010 m. #22 12.76 Septintas 23 2010 m. rugsėjo 20 d. 2011 m. gegužės 23 d. 2010–2011 m. #42 10.32 Aštuntas 22 2011 m. spalio 3 d. 2012 m. gegužės 21 d. 2011–2012 m. #58 8.69

 Apdovanojimai ir nominacijos 

„Daktaras Hausas“ pelnė daugybę įvairių apdovanojimų ir nominacijų. Serialas gavo 2005 m. Pibodžio apdovanojimą. Teikdama apdovanojimą Pibodžio komisija Gregorį Hausą pavadino „originalumą pranokstančiu veikėju, mizantropu diagnostiku, prilygstančiu medicinos Šerlokui Holmsui, visiškai pakeitusiu požiūrį į draminę mediciną“.Eggerton, John. Broadcasting & Cable . South Park, House Get Peabodys, anglų kalba, 2006 m. balandžio 6 d. Amerikos kino institutas „Daktarą Hausą“ įtraukė į geriausių 2005 m. televizijos serialų sąrašą.American Film Institute. AFI TV Programs of the Year-Official Selections, anglų kalba, 2008 m. rugsėjo 26 d.

Serialas buvo nominuotas šešiems „Auksiniams Gaubliams“, pelnė du. Hju Loris „Auksiniam Gaubliui“ geriausio dramos aktoriaus kategorijoje buvo nominuotas keturis kartus; apdovanojimą laimėjo 2006 m. ir 2007 m. 2008 m. serialas nominuotas „Auksiniam Gaubliui“ geriausio draminio televizijos serialo kategorijoje. Tos pačios kategorijos apdovanojimui „Daktaras Hausas“ buvo nominuotas ir 2009 m.

Hju Loris už geriausią vaidybą 2007 m. ir 2009 m. pelnė Ekrano aktorių gildijos apdovanojimą. Už vaidybą Loris tris kartus taip pat buvo nominuotas „Emmy“ apdovanojimui – 2005 m., 2007 m. ir 2008 m. Geriausio serialo kategorijoje „Emmy“ apdovanojimui „Daktaras Hausas“ nominuotas tris kartus iš eilės 2006–2008 m. ir 2009 m.

2005 m. Loris pasirodė ant „TV Guide“ viršelio, pavadinimu „Seksualiausias televizijos vyras“. 2008 m. Loris išrinktas seksualiausiu televizijos gydytoju po Džordžo Klunio.

 Platinimas 

„Daktaro Hauso“ transliacijos teisės iš viso buvo parduotos 66 šalims. Pasaulinė serialo žiūrovų auditorija siekia 82 mln. Per kelerius metus „Daktaras Hausas“ tapo žiūrimiausiu televizijos serialu pasaulyje ir aplenkė iki tol populiariausiais buvusius „CSI Kriminalistus“ ir „CSI: Majamį“.Gorman, Bill. AFP/Yahoo News. „House“ Is World’s Most Popular TV Show: Ratings, anglų kalba, 2009 m. birželio 12 d. Kanadoje 2008 m. „Daktaras Hausas“ buvo trečias tarp žiūrimiausių televizijos serialų.McLean, Thomas. Variety. Canada: U.S. imports hold sway, but a two-way street emerges, anglų kalba, 2008 m. spalio 3 d. Tais pačiais metais „Daktaras Hausas“ buvo vienas žiūrimiausių serialų Vokietijoje,Meza, Ed. Variety. Germany: Channels duke it out with mostly U.S. fare, anglų kalba, 2008 m. spalio 3 d. Italijoje pagal žiūrovų reitingus užėmė antrą,Vivarelli, Nick. Variety. Italy: Industry marches to global drummers, anglų kalba, 2008 m. spalio 3 d. o Čekijoje – trečią vietą.Nadler, John. Variety. Czech Republic: Opening the digital floodgates, anglų kalba, 2008 m. spalio 3 d. Serialas labai populiarus Prancūzijoje,Davies, Lizzy. Observer. France falls in love with Hugh Laurie, „the greatest seducer in the world“, anglų kalba, 2009 m. balandžio 12 d. Ispanijoje,Wilson, Douglas. Variety. Spain: The good, the bad, and the digital, anglų kalba, 2008 m. spalio 3 d.Thompson, Emma. Interview . Hugh Laurie: the house-master gets quizzed, anglų kalba, 2008 m. birželis–liepa. Švedijoje, Nyderlanduose,Levine, Stuart. Variety. „House“ connects across the globe, anglų kalba, 2009 m. sausio 29 d. Jungtinėje Karalystėje, Vengrijoje, Rusijoje ir Lietuvoje.

Penki serialo sezonai išleisti DVD formatu 1, 2, 4 regionais. Atskirai išleistas jungtinis penkių sezonų rinkinys.

 Šaltiniai 

 Nuorodos 

 Oficiali svetainė FOX.com svetainėje 
 Tinklalapis IMDb svetainėje
 Tinklalapis TV.com svetainėje 
 Tinklalapis Yahoo! TV svetainėje
 Lietuviškas gerbėjų tinklalapis 

Kategorija:JAV televizijos serialai
Kategorija:Dramos (serialai)